Source: http://ergatika.gr/oaed/epidoma-anergias/?replytocom=2119
Timestamp: 2020-05-29 14:31:27+00:00
Document Index: 5672712

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'αεδ ', 'ΑΕΔ ', 'ΑΕΔ ', 'αεδ ', 'αεδ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ατομικός Λογαριασμός Ασφάλισης ΙΚΑ ΕΦΚΑ
Επίδομα Ανεργίας (πρόγραμμα υπολογισμού)
Πρόγραμμα υπολογισμού του επιδόματος ανεργίας που δικαιούται ένας εργαζόμενος και η διάρκεια επιδότησης σε μήνες.
Τα προγράμματα αφορούν άτομα που θα επιδοτηθούν για δεύτερη φορά.
Τα προγράμματα υπολογίζουν σύμφωνα με τη νομοθεσία που ίσχυε έως 27-08-2012. Τονίζεται, καθώς αναμένονται ραγδαίες εξελίξεις κατά την επόμενη περίοδο.
Για εργαζόμενους σε “τουριστικά επαγγέλματα”, “Αλιεργάτες” & “Οικοδόμους”
Μισθός σε EUR το ύψος του μισθού που λαμβάνετε (ο μέσος μισθός του εξαμήνου εάν υπάρχουν μεγάλες αποκλίσεις στις μηνιαίες σας αποδοχές)
Αριθμός ενσήμων τους τελευταίους 14 μήνες 100-149150-179180-209210-219220-249250 και άνω Για οικοδόμους: Τα ένσημα που έχετε τους τελευταίους 14μήνες, χωρίς να λαμβάνετε υπόψη τα ένσημα των τελευταίων δύο μηνών. Δηλαδή εάν απολυθήκατε : 31-Οκτωβρίου-2012 τα ένσημα από 01/09/2011 έως 31/08/2012.
Για εργαζόμενους σε τουριστικά επαγγέλματα ή Αλιεργάτες: Τα ένσημα που έχετε τους τελευταίους 12μήνες. Δηλαδή εάν για παράδειγμα απολυθήκατε :
31-Οκτωβρίου-2012 τα ένσημα από 01/11/2011 έως 31/10/2012
Μέλη της οικογένειας 1234567 Άγαμος χωρίς τέκνα = 1, έγγαμος χωρίς τέκνα = 2(εάν η/ο σύζυγος δεν εργάζεται και δεν λαμβάνει κάποιο επίδομα ανεργίας), έγγαμος με 2 τέκνα = 4 κτλ.
ηλικία (συμπληρωμένα τα 49 έτη) ΌχιΝαι Συμπλήρωση του 49ου έτους της ηλικίας?
Επίδομα Ανεργίας Το ποσό του επιδόματος ανεργίας που δικαιούστε
Διάρκεια Για πόσους μήνες δικαιούστε επίδομα ανεργίας
Προσοχή: να αποφεύγεται τη λειτουργία των προγραμμάτων με παλαιές εκδόσεις του explorer, και να προτιμάτε mozilla ή chrome.
Επίσης, όταν καταχωρείτε δεκαδικά να βάζετε τελεία (.) και όχι κόμμα(,)
καθαρισμός πίνακα
Αριθμός ενσήμων τους τελευταίους 14 ή 24 μήνες 125-149150-179180-209210-219220-249250 και άνω200 στη διετία250 στη διετία300 στη διετία Τα ένσημα που έχετε τους τελευταίους 14μήνες, χωρίς να λαμβάνετε υπόψη τα ένσημα των τελευταίων δύο μηνών. Δηλαδή εάν απολυθήκατε :
31-Οκτωβρίου-2012 τα ένσημα από 01/09/2011 έως 31/08/2012.
Εάν επιλέξατε στη διετία: Τα ένσημα που έχετε τους τελευταίους 24μήνες, χωρίς να λαμβάνετε υπόψη τα ένσημα των τελευταίων δύο μηνών. Δηλαδή εάν για παράδειγμα απολυθήκατε :
31-Οκτωβρίου-2012 τα ένσημα από 01/09/2010 έως 31/08/2012
Από 1.1.2013, σε κάθε περίπτωση τα ημερήσια επιδόματα ανεργίας, εντός της προηγούμενης από την εκάστοτε έναρξη της επιδότησης λόγω ανεργίας, τετραετίας, δεν είναι δυνατόν να είναι περισσότερα των τετρακοσίων πενήντα (450). Εάν εντός της τετραετίας ο άνεργος έχει επιδοτηθεί για χρονικό διάστημα μικρότερο των τετρακοσίων πενήντα (450) ημερήσιων επιδομάτων, δικαιούται να επιδοτηθεί λόγω ανεργίας για τον υπόλοιπο αριθμό ημερήσιων επιδομάτων, μέχρι τη συμπλήρωση του ανώτατου ορίου των τετρακοσίων πενήντα (450) ημερήσιων επιδομάτων.
Σύμφωνα με το άρ.5 του Ν. 3552/04-04-07 όπως ισχύει σε συνέχεια: του ν.δ. 2961/1954 αρ.11-38, ν.1545/85 αρ.3-8, ν.1836/89 αρ. 15-24, ν. 1892/1990 αρ. 37
Το επίδομα ανεργίας απαρτίζεται από το βασικό επίδομα ανεργίας και τις προσαυξήσεις λόγω οικογενειακών βαρών.
Μέλη οικογένειας, για τα οποία παρέχεται προσαύξηση(10%), θεωρούνται όσα αναγνωρίζονται από τον α.ν.1846/1951 (ΦΕΚ 179 Α΄), αν ο άνεργος έφερε πράγματι σε σημαντικό βαθμό το βάρος της διατροφής τους.
Στους ανέργους, οι οποίοι δεν είχαν πλήρη απασχόληση και των οποίων οι μηνιαίες αποδοχές ήταν ίσες ή μικρότερες από το εξαπλάσιο του ημερομισθίου του ανειδίκευτου εργάτη, καταβάλλεται το 50% του βασικού επιδόματος ανεργίας,
Στους ανέργους, οι οποίοι δεν είχαν πλήρη απασχόληση και των οποίων οι μηνιαίες αποδοχές ήταν μεγαλύτερες από το εξαπλάσιο και μικρότερες ή ίσες με το δωδεκαπλάσιο του ημερομισθίου του ανειδίκευτου εργάτη, καταβάλλεται το 75% του βασικού επιδόματος ανεργίας
Σε περιπτώσεις εύλογων αμφιβολιών ως προς το πραγματικό ύψος του καταβλητέου επιδόματος ανεργίας, αποφασίζει σχετικά το Διοικητικό Συμβούλιο του Ο.Α.Ε.Δ.
Το επίδομα ανεργίας είναι ανεκχώρητο και ακατάσχετο, εκτός εάν πρόκειται για διατροφή συζύγων, ανιόντων ή κατιόντων. Ο συμψηφισμός επιτρέπεται, όταν πρόκειται για εξόφληση οφειλής από αχρεωστήτως καταβληθέντα επιδόματα ανεργίας, και μπορεί να γίνει με δόσεις που καθορίζει το Δ.Σ., υπό τον περιορισμό ότι σε κάθε περίπτωση το 1/2 του επιδόματος καταβάλλεται στον άνεργο.
Άνεργος θεωρείται εκείνος που μετά τη λύση ή τη λήξη της εργασιακής σχέσης αναζητεί εργασία και αποδέχεται να απασχοληθεί σε εργασία που του προσφέρεται από τις αρμόδιες υπηρεσίες του ΟΑΕΔ στον ευρύτερο επαγγελματικό του κλάδο ή δέχεται να παρακολουθήσει προγράμματα επαγγελματικής εκπαίδευσης ή μετεκπαίδευσης και γενικά επωφελείται από κάθε περίπτωση δυνατότητας για απασχόληση.
Δεν θεωρούνται άνεργοι:
α) όσοι απασχολούνται ή ασκούν οποιοδήποτε ελευθέριο ή άλλο επάγγελμα ή είναι επιχειρηματίες ή η κύρια απασχόλησή τους είναι οι γεωργικές, δασικές ή κτηνοτροφικές εργασίες, εκτός από τους υπαγόμενους στην ασφάλιση του ΙΚΑ,
β) οι σύζυγοι ή τα παιδιά που απασχολούνται σε επιχείρηση ή εκμετάλλευση του ή της συζύγου, του πατέρα ή της μητέρας,
γ) οι μαθητευόμενοι των επαγγελματικών σχολών ή όσοι εξασκούνται πρακτικά στα πλαίσια επαγγελματικού εκπαιδευτικού προγράμματος χωρίς εργασιακή σχέση,
δ) Όσοι συνταξιοδοτούνται από το Δημόσιο ή από οποιοδήποτε συνταξιοδοτικό οργανισμό κύριας ή επικουρικής ασφάλισης με ποσό ίσο ή μεγαλύτερο από το κάθε φορά κατώτερο όριο σύνταξης που καταβάλει το Ίδρυμα Κοινωνικών Ασφαλίσεων (Ι.Κ.Α.) στους ασφαλισμένους με εξαίρεση όσους λαμβάνουν σύνταξη λόγω θανάτου – ΑΝΤΙΚ. ΤΗΣ ΠΕΡ. δ ΤΗΣ ΠΑΡ. 2 ΤΟΥ ΑΡΘΡΟΥ 3 ΜΕ ΤΗΝ ΠΑΡ. 6 ΤΟΥ ΑΡΘΡΟΥ 1 ΤΟΥ Ν. 3227/04, ΦΕΚ-31 Α’ ]
ε) όσοι υπηρετούν στις ένοπλες δυνάμεις,
στ) όσοι εκτίουν ποινή στερητική της ελευθερίας ή υποβάλλονται σε μέτρα ασφαλείας ή σε ποινικό σωφρονισμό με αναμορφωτικά ή θεραπευτικά μέτρα, μέσα σε σωφρονιστικά ή αναμορφωτικά ή θεραπευτικά καταστήματα. (αρ. 3 ν.1545/85).
Επίσης σημειώνεται ότι:
Ο άνεργος που δεν αποδέχεται να απασχοληθεί σε εργασία που του προσφέρεται στον ευρύτερο επαγγελματικό του κλάδο ή δεν δέχεται να παρακολουθήσει προγράμματα επαγγελματικής κατάρτισης του ΟΑΕΔ ή άλλων φορέων που συνεργάζονται με τον ΟΑΕΔ για την ταχύρυθμη κατάρτιση του εργατικού δυναμικού χάνει την αξίωση για επιδότηση.
Ως εργασία στον ευρύτερο επαγγελματικό κλάδο θεωρείται εκείνη που εμπίπτει στην ομάδα επαγγελμάτων ή ειδικοτήτων ή εργασιών που ανάγονται στην τελευταία απασχόληση ή στην επαγγελματική κατάρτιση, γνώση ή εμπειρία του ασφαλισμένου.
Με αποφάσεις του Υπουργού Εργασίας που εκδίδονται με γνώμη του Δ.Σ. του ΟΑΕΔ καθορίζονται σε ευρείες ομάδες τα συναφή επαγγέλματα, οι ειδικότητες ή οι εργασίες που συναπαρτίζουν τους ευρύτερους επαγγελματικούς κλάδους(αρ. 7 ν.1545/85).
80 comments to Επίδομα Ανεργίας (πρόγραμμα υπολογισμού)
November 5, 2014 at 5:59 pm · Reply
κατ’αρχήν συγχαρητήρια για τον ιστότοπο σας (δίχως ίχνος κολακείας!) διότι είναι χρηστικό και ενημερώνει με σαφήνεια …
Όσον αφορά για μένα θα ήθελα να σας εξιστορήσω τα κάτωθι καταλήγοντας σε ερώτημα:
Εργαζόμουν ως εποχιακός υπάλληλος για έξι μήνες τη καλοκαιρινή περίοδο του 2014. Έχω δηλαδή φέτος 150 ένσημα, στο ΙΚΑ.
Τη τελευταία φορά που είχα ένσημα στο ΙΚΑ ήταν το 2009, ως εποχιακός υπάλληλος και πάλι, όπου έλαβα το χειμώνα του 2009-10 5μηνη επιδότηση ανεργίας (είχα εργαστεί εποχιακά και τις προηγούμενες περιόδους με αποτέλεσμα να έχω δικαίωμα επιδότησης).
Τη διετία 2011-13 είχα ασφάλιση ΟΓΑ, ως επιτηδευματίας.
Η ερώτηση μου είναι αν δικαιούμαι φέτος τακτική επιδότηση ανεργίας ή κάποιο ειδικό επίδομα;
Έχω επισκεφθεί τον ιστότοπο του ΟΑΕΔ
http://www.oaed.gr/index.php?option=com_content&view=article&id=688&Itemid=748&lang=el
και έχω ενημερωθεί σχετικά με τις προϋποθέσεις χορήγησης τακτικού επιδόματος και “τείνω” να πιστέψω ότι δεν το δικαιούμαι, αν θεωρήσω ότι εντάσσομαι στη 1η κατηγορία, εκείνων που επιδοτούνται για πρώτη φορά!
Ωστόσο μου δημιουργεί κάποιες αμφιβολίες το ενδεχόμενο αν εντάσσομαι στη 2η κατηγορία, εκείνοι που επιδοτούνται για δεύτερη και πλέον φορά.
Οποιαδήποτε άποψη που θα βοηθήσει στην αποσαφήνιση της περίπτωσης μου είναι ευπρόσδεκτη.
September 26, 2013 at 4:03 pm · Reply
Εργάζομαι 1 μήνα σαν εποχιακή άλλους 2 σαν υπάλληλος γραφείου στην Ιερά Μητρόπολη Σύρου και άλλον 1 πάλι σαν εποχιακή συνολικά 100 ένσημα. Επέρσι είχα άλλα 100 σαν Εποχιακή. Δικαιούμαι επίδομα ανεργείας?
September 22, 2013 at 7:49 pm · Reply
Εργάζομαι 5ωρο από τον Μάρτιο του 2012 μέχρι και σήμερα
22 ένσημα το μήνα μου κολλάνε .
Από 9/2009 έως 3/2010 και 4/2011 με 3/2012 Επιδοτήθηκα από τον Οαεδ .
Επειδή μάλλον πάνε για περικοπές πάλι στην εταιρία και για να είμαι προετοιμασμένη
θα μπορούσατε να μου πείτε αν θα μπορώ να επιδοτηθώ και τώρα ?
tseik
September 21, 2013 at 2:14 am · Reply
γεια σας.θα ηθελα να μ απαντησετε το εξης.λαντζερα σε ταβερνα σε τουριστικη περιοχη εχει πραγματοποιησει 100 ενσημα στο διαστημα 01/09/12-31/08/13.μπορει να βγει ταμειο με απολυση 1/9/13 ή θα πρεπει να κατσει 14 μηνες χωρις να μετρανε τα ενσημα 2 τελευταιων μηνων?δλδ απολυση 1/11/13?
ΧΡΙΣΤΙΝΗ
September 20, 2013 at 8:36 pm · Reply
Καλησπέρα σας έχω επιχείρηση 13 χρόνια εάν την κλείσω τέλος του χρόνου. Κάνοντας εγγραφή στον ΟΑΕΔ δικαιούμαι επίδομα ανεργίας;
ΓΕΙΑ ΣΑΣ. ΘΑ ΗΘΕΛΑ ΝΑ ΜΑΘΩ ΑΝ ΜΠΟΡΟΥΝ ΝΑ ΠΑΡΟΥΝ ΚΑΙ ΟΙ ΔΥΟ ΣΥΖΥΓΟΙ ΕΠΙΔΟΜΑ ΑΝΕΡΓΕΙΑΣ.ΕΥΧΑΡΙΣΤΩ ΕΚ ΤΩΝ ΠΡΟΤΕΡΩΝ.
September 10, 2013 at 3:30 pm · Reply
Δεν είναι ειδικότητά μας, αλλά από όσο γνωρίζουμε δεν υπάρχει τέτοιος περιορισμός.
July 25, 2013 at 3:39 pm · Reply
Καλησπέρα.Εργάζομαι σε μια εταιρία από τις 15/11/2012 μέσω ενός προγράμματος του ΟΑΕΔ για νέους επιστήμονες.Εαν απολυθω δικαιούμε επίδομα ανεργίας..? Δεν έχω δουλεψει και δεν έχω πάρει άλλη φορά το επίδομα ανεργίας,τα μόνα ένσημα που έχω εκτός από αυτά των τελευταίων 9 μηνών είναι από την πρακτική μου άσκηση.Θα πάρω το επίδομα ανεργίας η τελος πάντων κάποιο άλλο επίδομα..??
July 23, 2013 at 2:32 pm · Reply
ερώτημα 1:Στον πίνακα γενικής κατηγορίας ο μέσος όρος των μισθών είναι του τελεταίου εξάμήνου;(π.χ.οκτώβριος-Μάρτιος)
ερώτημα 2:Στον μέσο όρο των μισθών είναι και το δώρο χριστουγέννων; (αν μέσα στο εξάμηνο είναι και ο Δεκέμβρης)
July 16, 2013 at 8:40 pm · Reply
καλησπέρα.έχω απόφαση του οαεδ που λέει ότι είμαι επιδοτούμενη άνεργη από 20/8/12 εώς 20/8/2013.Το πρώτο επίδομα το πληρώθηκα 20/10/12.Θα πληρωθώ για τελευτία φορά 20/9/13?
June 25, 2013 at 10:04 am · Reply
ΕΡΓΑΖΟΜΑΙ ΣΕ ΕΝΑ ΠΡΑΚΤΟΡΕΙΟ 10 ΜΗΝΕΣ ΚΑΙ ΑΝΤΙΚΑΘΙΣΤΩ ΜΙΑ ΕΓΚΥΟ 31/07 ΛΗΓΕΙ Η ΣΥΜΒΑΣΗ ΜΟΥ ΔΙΚΑΙΟΥΜΑΙ ΕΠΙΔΟΜΑ ΑΝΕΡΓΙΑΣ ?
June 4, 2013 at 11:31 am · Reply
Εργάζομαι από τέλη 2000 σε ατομική επιχείρηση,με σχέση α’ βαθμού συγγενείας.Μέχρι πρόσφατα,σε περίπτωση απόλυσής μου,δεν δικαιούμουν επιδόματος ανεργίας,λόγω μειωμένων εισφορών.
Πλέον οι εισφορές καλύπτονται πλήρως,αναδρομικά από Μάιο 2012.Έχω από 2ο μέχρι τέλος 7ου άδεια άνευ αποδοχών και μετά,απόλυση.
ΘΑ ΔΙΚΑΙΟΥΜΑΙ ΠΛΕΟΝ ΕΠΙΔΟΜΑΤΟς ΑΝΕΡΓΙΑΣ;
June 6, 2013 at 7:11 pm · Reply
καλή ερωτηση!κι εγω το ιδιο ηθελα να μαθω!
ο λογιστης μου μου ειπε ναι. στο ικα μου ειπαν ναι αλλα ο οαεδ ακομα δεν μου εχει πει ουτε ναι ουτε οχι.
Πρεπει να πληρωσουμε τα αναδρομικα για να παρει ταμειο ανεργιας το μελος της οικογενειας μας?
June 1, 2013 at 7:47 pm · Reply
Καλησπερα ειμαι εργαζομενη σε ενα ξενοδοχειο οι μηναιες απολαβες μου ειναι 400 ευρω και τα ενσημα 21 μισα που αντιστοιχουν σε 11 ενσημα μηνιαιως. Ειμαι 24 ετων και θα ηθελα να μαθω στα ποσα ενσημα μπορω να βγω ταμειο ανεργιας για πρωτη φορα? Επιπροσθετος θα πρεπει να εχω ενσημα απο δυο ετη συνεχομενα? η απο ενα ετος συνεχομενα?ευχαριστω για την ανταποκριση σας προκαταβολικα.
June 3, 2013 at 8:09 am · Reply
Οι βασικές προϋποθέσεις αναφέρονται ανωτέρω. Επειδή όμως στο χώρο των επιδομάτων υπάρχουν πάρα πολλές υποκατηγορίες, να απευθυνθείτε στο αρμόδιο τμήμα του ΟΑΕΔ.
May 31, 2013 at 11:39 am · Reply
Είστε ακριβώς στο όριο των αποδοχών. Να πάτε στον ΟΑΕΔ κατάσταση από το ΙΚΑ με όλες τις μικτές αποδοχές για να δουν και τους προηγούμενους μήνες. Δυστυχώς τα θέματα ΟΑΕΔ δεν είναι η ειδικότητά μας.
May 15, 2013 at 2:58 pm · Reply
Εργαζόμουν ως καθηγητής αγγλικών σε κέντρο ξένων γλωσσών ως ωρομίσθιος. Δεν ήταν πλήρης απασχόληση, κι ως εκ τούτου οι αποδοχές και τα ένσημα διέφεραν απο μήνα σε μήνα.Κυμαίνοταν απο 16 έως 18 το μήνα και οι αποδοχές απο 325 ευρώ έως 300.Για την περιπτωση μου, τώρα που θα πάρω και τους υπόλοιπους μήνες επιδότησης που είχα διακόψει, θα ισχύσει η επιδότηση ύψους 270 ευρώ ή λόγω μη πλήρους απασχόλησης θα μου αποδωθεί το 50% του επιδόματος;
June 13, 2013 at 1:11 pm · Reply
Προκύπτει τελικά πως θα πάρω το υπόλοιπο που δικαιούμουν απο την περυσινή μου επιδότηση και ισούται με 360 ευρώ για το διάστημα της επιδότησης.
May 13, 2013 at 12:09 pm · Reply
υπέγραψα σύμβαση εργασίας την 15-6-2012 κ απολύθηκα την 30-40-2013
πήρα κατάσταση των ενσήμων μου απο το ίκα κ αυτά έχουν ως εξής…
6/2012=25 7/2012=25 8/2012=25 9/2012=25 10/2012=25 11/2012=25 12/1012=25
1/2013=25 2/2013=25 3/2013=12 3/2013=13 (ο μάρτιος είναι μοιρασμένος πιθανόν από αναρωτική άδεια που είχα λογω ατυχήματος)
ΣΥΝΟΛΑ(όπως αναγράφονται στην κατάσταση που πήρα από το ΙΚΑ)
2012 175 οριστικοποιημένες
2013 75 μη οριστικοποιημένες ΟΠΣ
επίσης έχω στα χέρια μου βεβαίωση του εργοδότη μου με 24 μέρες ασφάλισης για τον μήνα 4/2013
Στον ΟΑΕΔ μου ειπαν οτι δε δικαιούμε Επίδομα Ανεργίας γιατι δεν εργάζομαι 14 μήνες κ γιατί δεν έχω επιδοτηθεί πάλι στο παρελθόν. Κ με ενταξαν στο πρόγραμμα: Μη δικαιούχοι επιδότησης – τρίμηνη αναμονή.
τι με συμβουλεύετε να κάνω? Όντως δεν δικαιούμε τακτικό επίδομα?
May 4, 2013 at 1:37 am · Reply
εργαζομαι σε καταστημα που ειναι ανοιχτο Δευτερα εως Σαββατο με ενα ρεπο ενδιαμεσα και μου εβαλαν ρεπο στις 7/5/2013(αντικατασταση 1 Μαίου) το καταστημα θα παραμεινει κλειστο λογο αργιας Ειναι νομιμο το ρεπο?
May 6, 2013 at 11:09 pm · Reply
Εφόσον δεν έχετε σταθερό ρεπό και ρυθμίζεται από το εργοδότη, τότε είναι καταχρηστικό να σας το ορίσει την ημέρα της αργίας.
April 13, 2013 at 12:53 pm · Reply
ΓΕΙΑ ΣΑΣ ΕΙΜΑΙ ΕΠΟΧΙΑΚΗ 5 ΧΡΟΝΙΑ.101 ΕΝΣΗΜΑ ΚΑΘΕ ΕΤΟΣ,ΕΒΓΑΙΝΑ ΣΤΟ ΕΠΙΔΟΜΑ ΓΙΑ 5 ΜΗΝΕΣ.ΙΣΧΥΕΙ ΚΑΙ ΦΕΤΟΣ ΑΥΤΟ ΟΠΩΣ ΚΑΘΕ ΧΡΟΝΟ Η ΑΛΛΑΞΕ ΚΑΤΙ?
April 15, 2013 at 8:14 am · Reply
Με κάθε επιφύλαξη, καθώς τα θέματα ΟΑΕΔ δεν είναι ειδικότητά μας, υπάρχει όριο 18 μηνών στην τετραετία, άρα εφόσον έχετε λάβει τα προηγούμενα 3 έτη 15 μήνες (3 Χ 5) φέτος θα σας μείνουν μόνο 3 να λάβετε. Από του χρόνου όμως στο μέσο όρο θα είναι το 3μηνο και θα λάβετε πάλι για 3 έτη 5 μήνες
Leave a Reply to ΓΙΩΡΓΟΣ Cancel reply